Fionn Kelleher
self@osslate.net 2021
Szerkesztés közben elkövetett hibák javítása
visszavonás, újra, változtatások elvetése
Úr Balázs
ur dot balazs at fsf dot hu 2022, 2023.

# Változtatások visszavonása, újra végrehajtása és elvetése

A GNOME Szövegszerkesztő automatikusan nyomon követi a fájl szerkesztése közben végrehajtott változtatásokat. A változtatások szerkesztés közben visszavonhatók és újra elvégezhetők, így a hibák könnyen kijavíthatók.

Egy fájl nyomon követett változtatásai elvesznek a fájl bezárása után, vagy a változtatások elvetése után.

# Változtatás visszavonása vagy újra végrehajtása

A Ctrl Z billentyűkombináció lenyomása visszavonja a fájlban elvégzett utolsó változtatást. Ennek a gyorsbillentyűnek az ismételt használata folytatja a változtatások visszavonását, ahogy eredetileg el lettek végezve.

A Ctrl Shift Z billentyűkombináció lenyomása újra végrehajtja az utoljára visszavont változtatást a fájlban. Ennek a gyorsbillentyűnek az ismételt használata folytatja a változtatások újra végrehajtását, ahogy eredetileg el lettek végezve.

A változtatásokat csak akkor lehet újra elvégezni, ha az előző szerkesztési művelet visszavonás vagy ismételt végrehajtás volt. Ha például közvetlenül egy változtatás visszavonása után szöveget írunk be egy fájlba, az megakadályozza az utoljára visszavont változtatás ismételt végrehajtását.

# Az utolsó mentés óta végrehajtott összes változtatás elvetése

A Főmenü Változtatások elvetése véglegesen elveti a fájlban az utolsó mentés óta végrehajtott összes változtatást.